Source: https://www.financnasprava.sk/sk/elektronicke-sluzby/elektronicka-komunikacia/elektronicka-komunikacia-dane/ziskanie-pristupu-k-aes
Timestamp: 2017-02-26 12:50:47+00:00
Document Index: 3316428

Matched Legal Cases: ['§13', '§13', '§ 11', '§13', '§ 13', '§ 13']

Získanie prístupu... - PFS
Získanie prístupu k autorizovaným eSlužbám Verejne dostupné elektronické službyAutorizované službyElektronická komunikáciaElektronické doručovanie dokumentov - clo, EMCSElektronické doručovanie dokumentov - daneElektronická podateľňa daňovej sekcieZískanie prístupu k autorizovaným eSlužbám Zasielanie elektronických dokumentov - pravidláZoznam typov prijímaných elektronických dokumentov Práca s elektronicky podpísanými dokumentamiPríručky a návodyAplikácia eDaneAktuálne informácie k elektronickej komunikácii Rýchle odkazy
Získanie prístupu k autorizovaným eSlužbám
Pre získanie prístupu k eSlužbám je nevyhnutnou podmienkou: Registrácia používateľa a autorizácia používateľa.
K uvedenej problematike Vám zároveň poskytujeme najčastejšie Otázky a odpovede k registrácii a autorizácii.
Registrácia používateľa Registrácia používateľa je proces, pri ktorom sa fyzická osoba stáva používateľom elektronických služieb finančnej správy SR a je jej pridelený identifikátor používateľa. Proces registrácie používateľa sa realizuje na webovom sídle finančnej správy, keď žiadateľ o prístup na portál finančnej správy (ďalej len používateľ PFS) vyplní elektronický registračný formulár, ktorý obsahuje predovšetkým identifikačné údaje o budúcom autorizovanom používateľovi ako sú meno, priezvisko, rodné číslo/ alebo číslo identifikačnej karty/ alebo číslo pasu (povinnosť je mať vyplnené aspoň jedno číslo), ale aj e-mailovú adresu. Okrem toho je potrebné zadať aj heslo a osobný identifikačný kód (ľubovoľná kombinácia znakov), ktorých znenie si zvolí samotný používateľ. Používateľ stlačí tlačidlo registrovať. O úspešnom prijatí registračných údajov je používateľ oboznámený aktivačným e-mailom. Súčasťou aktivačného e-mailu je aktivačný link, ktorého potvrdením (do 24 hod od zaslania tohto e-mailu) dochádza k potvrdeniu aktivácie a používateľovi je vygenerovaný notifikačný e-mail, obsahujúci všetky identifikačné údaje, ktoré zadal pri registrácii a zároveň ho informuje o jeho ďalšom postupe. Pre dokončenie procesu registrácie má používateľ dve možnosti:
1. Potvrdenie registrácie bez ZEPu: je potrebné, aby sa používateľ dostavil k správcovi dane (s vytlačenými registračnými údajmi z notifikačného e-mailu, s príslušným dokumentom pre autorizáciu k subjektu a platným občianskym preukazom), kde zamestnanec správcu dane dokončí proces registrácie. Systém vygeneruje pre používateľa potvrdzujúci informačný e-mail, ktorý zašle na e-mailovú adresu zadanú pri registrácii, v ktorom je uvedené ID používateľa.
2. Potvrdenie registrácie ZEPom: v prípade, že je používateľ vlastníkom certifikátu, má možnosť aktivovať registráciu ZEPom. Zjednoduší to celý registračný proces a nemusí navštíviť na dokončenie registrácie a vygenerovanie prístupu pracovisko daňového úradu. Po kontrole údajov a podpísaní žiadosti o aktiváciu systém vygeneruje pre používateľa potvrdzujúci informačný e-mail, ktorý zašle na e-mailovú adresu zadanú pri registrácii, v ktorom je uvedené ID používateľa. Upozornenie: údaje z certifikátu musia byť zhodné s údajmi o osobe uvedenými v registračnom formulári.
Registračný formulár používateľa Autorizácia používateľa na overenie oprávnenia konať pri využívaní eSlužieb
Dohoda pre DAŇOVÉ ÚRADY: Dohoda o elektronickom doručovaní uzatvorená podľa §13 ods. 5 zákona č. 563/2009 Z. z. v znení neskorších predpisov [.docx; 26 kB; nové okno]
Dohoda pre COLNÉ ÚRADY: Dohoda o elektronickom doručovaní uzatvorená podľa §13 ods. 5 zákona č. 563/2009 Z. z. v znení neskorších predpisov [.docx; 20 kB; nové okno]
Dohoda musí byť preukázateľne podpísaná oprávnenou osobou, t.j. vyžaduje sa podpis oprávnenej osoby pred správcom dane alebo podpis oprávnenej osoby úradne overený. Ak daňový subjekt dohody zašle poštou, tak na dohode musí byť podpis oprávnenej osoby úradne overený.
V prípade fyzickej osoby evidenčný list obsahuje súhlas so spracovaním osobných údajov podľa § 11 zákona č. 122/2013 Z. z. o ochrane osobných údajov.
Evidenčný list je možné vyplniť a odoslať aj elektronicky prostredníctvom PFS. Evidenčný list je odporúčaným tlačivom a nenahrádza tlačivo „Žiadosť o registráciu, oznámenie zmien, žiadosť o zrušenie registrácie na daň z príjmov a daň z pridanej hodnoty“. Evidenčný list pre fyzickú osobu [.rtf; 43 kB]
Evidenčný list pre právnickú osobu [.rtf;37 kB]
Otázky a odpovede k registrácii a autorizácii
dohodu o elektronickom doručovaní – pri podávaní písomností elektronickou formou bez zaručeného elektronického podpisu (dohoda sa predkladá v dvoch kópiách); plnomocenstvo na využívanie autorizovaných elektronických služieb v prípade, ak si daňový subjekt zvolil na zastupovanie zástupcu, ktorý koná v rozsahu udeleného plnomocenstva. Ak je zástupcom právnická osoba a nekoná v jej mene štatutárny orgán, vyžaduje sa aj poverenie štatutárneho orgánu právnickej osoby inej osobe, ktorú na konanie poveril. Plnomocenstvo sa nevyžaduje, ak v mene daňového subjektu koná poverená osoba. V tomto prípade je potrebné predložiť poverenie štatutárneho orgánu právnickej osoby
V prvom kroku je potrebné, aby sa daňový subjekt zaregistroval na portáli FS. Registrovať sa môže buď FO, alebo napr. štatutárny orgán PO (čo je znovu fyzická osoba). Tieto osoby budú mať po registrácii pridelené ID, ktoré správca dane priradí k príslušnému DIČ na základe buď preukazu totožnosti, resp. výpisu z Obchodného registra (že sa jedná o štatutárny orgán). Posledným krokom je rozhodnutie sa o spôsobe elektronickej komunikácie, t.j. buď prostredníctvom zaručeného elektronického podpisu (ZEP) alebo na základe dohody podľa §13 ods.5 zákona č. 563/2009 [nové okno] , ktorú daňový subjekt uzatvára so správcom dane.
Ak štatutárny orgán PO nebude doručovať elektronicky, môže byť autorizovaná iná fyzická osoba na základe plnej moci predloženej právnickou osobou, prípadne na základe poverenia vydaného štatutárnym orgánom PO. Skutočnosť, že bude nejaká osoba autorizovaná (tzn. jej ID bude pripojené k DIČ daňového subjektu), bude len na základe predloženej plnej moci, ktorou daňový subjekt splnomocní túto konkrétnu osobu na to, aby za neho elektronicky doručovala, prípadne jej bude štatutárnym orgánom vydané poverenie. Ak by bola zástupcom daňového subjektu právnická osoba, kto by bol registrovaným a autorizovaným používateľom s prideleným ID?
Registrovanou a následne autorizovanou osobou je len fyzická osoba. Priradenie tejto fyzickej osoby k daňovému subjektu (tzv. autorizácia) sa vykoná na základe plnej moci, prípadne poverenia. Ak by bola PO zástupcom na základe plnej moci, tak by bolo na jej uvážení (tejto právnickej osoby), ktorá z osôb oprávnených konať za PO by bola autorizovaná, resp. ktorá osoba poverená štatutárnym orgánom PO by bola autorizovanou osobou. Každá osoba poverená štatutárnym orgánom PO by musela mať svoje ID používateľa a správca dane by ju na daňový subjekt naviazal na základe predložených poverení štatutárneho orgánu
Ak je v zmysle daňového poriadku povinný doručovať elektronicky daňový poradca za daňové subjekty, ktoré zastupuje pri správe daní, tak podľa ustanovenia § 13 ods. 5 dohodu uzavrie so správcom dane každý daňový subjekt, ktorého daňový poradca zastupuje. Výhodou je používanie ZEP, kedy nie je potrebné spisovať Dohody podľa § 13 ods. 5. ID bude mať pridelené daňový poradca na základe registrácie a následne bude jeho ID (daňového poradcu) priradené k jednotlivým daňovým subjektom, ktoré zastupuje na základe plných mocí. Rovnako uvedené platí aj u advokáta.
Dátum poslednej aktualizácie informačného obsahu: 19. 1. 2016
Dátum zverejnenia informačného obsahu: 17. 12. 2013